Bitcoins [samlede forsyning](https://coinmarketcap.com/alexandria/article/what-is-tokenomics) er begrænset af dets software og vil aldrig overstige 21.000.000 coins. Nye coins skabes via en proces, der går under navnet [“mining”](https://coinmarketcap.com/alexandria/article/how-long-does-it-take-to-mine-one-bitcoin): når transaktioner videresendes på tværs af netværket, samles de op af minere og bliver pakket ind i blokke, som igen er beskyttet af komplekse kryptografiske beregninger.
Som kompensation for at have opbrugt alle deres computer-ressourcer, modtager disse miners belønninger for hver block, de lykkes med at føje til blockchainen. Da Bitcoin blev lanceret var belønningen på 50 bitcoins pr blok: dette antal [halveres](https://coinmarketcap.com/halving/bitcoin/) for hver 210.000 nye blokke, der mines — hvilket netværket er cirka fire år om. Indtil 2020 er block-belønningen blevet halveret tre gange og udgør 6,25 Bitcoins.
Bitcoin er ikke blevet minet forud, hvilket betyder, at der ikke er blevet minet eller distribueret coins mellem grundlæggerne, før de blev gjort tilgængelige for offentligheden. I de første spæde år af BTC var konkurrencen mellem minere dog relativt lav, hvilket betød at de tidligste deltagere på netværket kunne akkumulere betydelige mængder coins via almindelig mining: Satoshi Nakamoto menes alene at eje over en million Bitcoins.